CELEX: 62022TN0173
Language: ga
Date: 2022-03-30 00:00:00
Title: Cás T-173/22: Caingean arna tabhairt an 30 Márta 2022 – T-Systems International v an Coimisiún

20.6.2022   
            
            
               GA
            
            
               Iris Oifigiúil an Aontais Eorpaigh
            
            
               C 237/54
            
         
      Caingean arna tabhairt an 30 Márta 2022 – T-Systems International v an Coimisiún
      (Cás T-173/22)
      (2022/C 237/73)
      Teanga an cháis: an Béarla
      
         Páirtithe
      
      
         Iarratasóir: T-Systems International GmbH (Frankfurt am Main, an Ghearmáin) (ionadaithe: E. van Nuffel d’Heynsbroeck, D. Bogaert agus T. Payan, Dlíodóirí)
      
         Cosantóir: an Coimisiún Eorpach
      
         An t-ordú atá á lorg
      
      Iarann an t-iarratasóir ar an gCúirt Ghinearálta:
      
                  —
               
               
                  cinneadh an conradh a dhámhachtain laistigh den nós imeachta tairisceana DIGIT/A3/PR/2019/010 chun seirbhísí a sholáthar i ndáil le Seirbhísí Tras-Eorpacha do Theileamaitice idir Riaracháin (TESTA), ar cuireadh na torthaí in iúl an 21 Eanáir 2022 a chur ar neamhní;
               
            
                  —
               
               
                  a ordú don Chomisiún na costais go léir a íoc.
               
            
         Saincheisteanna dlí agus príomhargóintí
      
      Mar thaca leis an gcaingean, maíonn an t-iarratasóir trí shaincheist dlí.
      
                  1.
               
               
                  An chéad saincheist dlí lena n-éilítear sárú ar Airteagal 168(6) den Rialachán Airgeadais (1) agus neamhdhleathacht na dtairiscintí go léir arna gcur isteach laistigh den nós imeachta toisc go ndéanann na ceanglais a leagtar amach sna Sonraíochtaí Tairisceana ródheacair nó dodhéanta an tseirbhís a chur chun feidhme, agus dá bhrí sin tairiscint rialta a chur isteach.
               
            
                  2.
               
               
                  An dara saincheist dlí lena n-éilítear gur mhodhnaigh an cosantóir na ceanglais shainordaitheacha a leagtar amach sna Sonraíochtaí Teicniúla de shárú ar choinníollacha bunriachtanacha an nós imeachta le linn measúnú a dhéanamh ar thairiscintí tairgeoirí eile.
               
            
                  3.
               
               
                  An tríú saincheist dlí lena n-éilítear go bhfuil riosca ard ann go ndéanfaí modhnú substaintiúil ar an gconradh, toisc gur dhámh an Coimisiún an conradh ar théarmaí teicniúla nach bhféadfadh sé a bheith aineolach go mbeadh siad imithe as feidhm go tapa, mura raibh siad imithe i léig cheana tráth a thairisceana, de shárú ar Airteagal 170 den Rialachán Airgeadais.
               
            
         (1)  Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais, lena leasaítear Rialacháin (AE) Uimh. 1296/2013, (AE) Uimh. 1301/2013, (AE) Uimh. 1303/2013, (AE) Uimh. 1304/2013, (AE) Uimh. 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014, agus Cinneadh Uimh. 541/2014/AE agus lena n-aisghairtear Rialachán (AE, Euratom) Uimh. 966/2012 (OJ 2018 L 193, lch. 1).